Diari Oficial de la Generalitat Valenciana


Sumari del DOGV 6309, del 13-07-2010 (2010/7570)

Informació pública del projecte d'orde de la Conselleria de Sanitat, per la qual autoritza els farmacèutics responsables d'oficines de farmàcia obertes al públic a portar el llibre de registre oficial (llibre receptari) per mitjans electrònics.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6309

Data del DOGV
:   13-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7570


Organisme emissor
:   Conselleria de Sanitat

Tipus de document
:   Anunci

Informació pública del projecte d'orde de la Conselleria de Sanitat, per la qual autoritza els farmacèutics responsables d'oficines de farmàcia obertes al públic a portar el llibre de registre oficial (llibre receptari) per mitjans electrònics. [2010/7570]  
El Reial Decret 1910/1984, de 26 de setembre, sobre la recepta mèdica, establix en l'article 12.4 com una de les obligacions del farmacèutic dispensador la d'anotar en el llibre receptari de l'oficina de farmàcia les dispensacions següents: de fórmules magistrals, de medicaments que incloguen les substàncies psicotròpiques arreplegades en l'annex I del Reial Decret 2829/1977, de 6 d'octubre, de medicaments que incloguen estupefaents de les Llistes I, II i III de la Convenció Única de 1961, sobre estupefaents, i de les altres que es determine per exigències de control especial.  
La Conselleria de Sanitat, a través de la Direcció General de Farmàcia i Productes Sanitaris de l'Agència Valenciana de Salut, és l'òrgan encarregat de la prestació farmacèutica i del disseny de mesures encaminades al control i racionalització de la despesa farmacèutica, a l'execució de la legislació de l'Estat en matèria de productes farmacèutics, d'estupefaents i psicòtrops, i al control del medicament en la distribució, dispensació i subministrament.  
És notori que un dels objectius prioritaris de la Conselleria de Sanitat per a aconseguir una millor atenció farmacèutica és la implantació del servici de dispensació electrònica en l'àmbit de l'assistència sanitària de la Conselleria de Sanitat en les oficines de farmàcia de la Comunitat Valenciana, sistema que permet substituir els enregistraments previstos en el llibre receptari oficial pels generats pel propi sistema de dispensació electrònica. D'esta manera s'obvien els tràmits burocràtics generats per l'ompliment del llibre receptari oficial, que, en alguns casos, impliquen l'ocupació d'un temps considerable per part del farmacèutic responsable, i se l'allibera per a la realització d'una atenció farmacèutica millor.  
Per tant, la Conselleria de Sanitat ha iniciat la tramitació del procediment que permeta portar el llibre receptari oficial per mitjans electrònics.  
D'acord amb el que disposa l'article 43.1.c de la Llei 5/1983, de 30 de desembre, del Consell, atés que el projecte normatiu afecta l'esfera dels drets i interessos legítims dels ciutadans, s'obri el tràmit d'informació pública de l'expedient. Per a això, el projecte d'orde s'exposa al públic durant el termini de deu dies, comptador a partir de la data de publicació d'este anunci en el Diari Oficial de la Comunitat Valenciana, a fi que s'hi puguen presentar les al·legacions que s'estimen oportunes sobre el contingut.  
L'expedient es pot examinar de dilluns a divendres, en l'horari de 09.00 a 14.00 hores, en el Servici d'Ordenació i Control del Medicament, situat a València, carrer Misser Mascó, número 31, primera planta.  
València, 22 de juny de 2010.- El director general de Farmàcia i Productes Sanitaris: José E. Clérigues Belloch.